
[bookmark: TextBodyBegin]Europski parlament,
–	uzimajući u obzir završnu godišnju računovodstvenu dokumentaciju Agencije Europske unije za azil za financijsku godinu 2023.,
–	uzimajući u obzir godišnje izvješće Revizorskog suda o agencijama EU-a za financijsku godinu 2023., kojemu su priloženi odgovori agencija[footnoteRef:1], [1:  	SL C, C/2024/6332, 24.10.2024., ELI: http://data.europa.eu/eli/C/2024/6332/oj.] 

–	uzimajući u obzir izjavu o jamstvu[footnoteRef:2] u pogledu pouzdanosti računovodstvene dokumentacije te zakonitosti i pravilnosti temeljnih transakcija, koju je u skladu s člankom 287. Ugovora o funkcioniranju Europske unije Revizorski sud podnio za financijsku godinu 2023., [2:  	SL C, C/2024/6041, 10.10.2024., ELI: http://data.europa.eu/eli/C/2024/6041/oj.] 

–	uzimajući u obzir preporuku Vijeća od 17. veljače 2025. o razrješnici koju Agencija treba dobiti za izvršenje proračuna za financijsku godinu 2023. (05755/2025 – C10‑0024/2025),
–	uzimajući u obzir svoju Odluku od 7. svibnja 2025.[footnoteRef:3] o odgodi Odluke o razrješnici za financijsku godinu 2023. i odgovore izvršne direktorice Agencije Europske unije za azil, [3:  	SL L, 2025/1663, 8.10.2025., ELI: http://data.europa.eu/eli/dec/2025/1663/oj.] 

–	uzimajući u obzir članak 319. Ugovora o funkcioniranju Europske unije,
–	uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012[footnoteRef:4], a posebno njezin članak 70., [4:  	SL L 193, 30.7.2018., str. 1., ELI: http://data.europa.eu/eli/reg/2018/1046/oj.] 

–	uzimajući u obzir Uredbu (EU, Euratom) 2024/2509 Europskog parlamenta i Vijeća od 23. rujna 2024. o financijskim pravilima koja se primjenjuju na opći proračun Unije[footnoteRef:5], a posebno njezin članak 70., [5:  	SL L, 2024/2509, 26.9.2024., ELI: http://data.europa.eu/eli/reg/2024/2509/oj.] 

–	uzimajući u obzir Uredbu (EU) br. 439/2010 Europskog parlamenta i Vijeća od 19. svibnja 2010. o osnivanju Europskog potpornog ureda za azil[footnoteRef:6], a posebno njezin članak 36., [6:  	SL L 132, 29.5.2010., str. 11., ELI: http://data.europa.eu/eli/reg/2010/439/oj.] 

–	uzimajući u obzir Uredbu (EU) 2021/2303 Europskog parlamenta i Vijeća od 15. prosinca 2021. o Agenciji Europske unije za azil i stavljanju izvan snage Uredbe (EU) br. 439/2010[footnoteRef:7], a posebno njezin članak 55., [7:  	SL L 468, 30.12.2021., str. 1., ELI: http://data.europa.eu/eli/reg/2021/2303/oj.] 

–	uzimajući u obzir Delegiranu uredbu Komisije (EU) 2019/715 od 18. prosinca 2018. o okvirnoj financijskoj uredbi za tijela osnovana na temelju Ugovora o funkcioniranju Europske unije i Ugovora o Euratomu na koja se upućuje u članku 70. Uredbe (EU, Euratom) 2018/1046 Europskog parlamenta i Vijeća[footnoteRef:8], a posebno njezin članak 105., [8:  	SL L 122, 10.5.2019., str. 1., ELI: http://data.europa.eu/eli/reg_del/2019/715/oj.] 

–	uzimajući u obzir članak 102. Poslovnika i Prilog V. Poslovniku,
–	uzimajući u obzir drugo izvješće Odbora za proračunski nadzor (A10‑0169/2025),
1.	daje razrješnicu izvršnoj direktorici Agencije Europske unije za azil za izvršenje proračuna Agencije za financijsku godinu 2023.;
2.	iznosi svoje primjedbe u Rezoluciji u nastavku;
3.	nalaže svojoj predsjednici da ovu Odluku i Rezoluciju, koja je njezin sastavni dio, proslijedi izvršnoj direktorici Agencije Europske unije za azil, Vijeću, Komisiji i Revizorskom sudu te da ih da na objavu u Službenom listu Europske unije (serija L).

[bookmark: _Toc107908457][bookmark: _Toc107913004][bookmark: _Toc107915329][bookmark: _Toc107915333][bookmark: _Toc107915473][bookmark: _Toc3565144][bookmark: _Toc13588379][bookmark: _Toc179356005][bookmark: _Toc179374701][bookmark: _Toc211260515]2. Odluka Europskog parlamenta od 22. listopada 2025. o zaključenju poslovnih knjiga Agencije Europske unije za azil za financijsku godinu 2023. (2024/2030(DEC))
Europski parlament,
–	uzimajući u obzir završnu godišnju računovodstvenu dokumentaciju Agencije Europske unije za azil za financijsku godinu 2023.,
–	uzimajući u obzir godišnje izvješće Revizorskog suda o agencijama EU-a za financijsku godinu 2023., kojemu su priloženi odgovori agencija[footnoteRef:9], [9:  	SL C, C/2024/6332, 24.10.2024., ELI: http://data.europa.eu/eli/C/2024/6332/oj.] 

–	uzimajući u obzir izjavu o jamstvu[footnoteRef:10] u pogledu pouzdanosti računovodstvene dokumentacije te zakonitosti i pravilnosti temeljnih transakcija, koju je u skladu s člankom 287. Ugovora o funkcioniranju Europske unije Revizorski sud podnio za financijsku godinu 2023., [10:  	SL C, C/2024/6041, 10.10.2024., ELI: http://data.europa.eu/eli/C/2024/6041/oj.] 

–	uzimajući u obzir preporuku Vijeća od 17. veljače 2025. o razrješnici koju Agencija treba dobiti za izvršenje proračuna za financijsku godinu 2023. (05755/2025 – C10‑0024/2025),
–	uzimajući u obzir svoju Odluku od 7. svibnja 2025.[footnoteRef:11] o odgodi Odluke o razrješnici za financijsku godinu 2023. i odgovore izvršne direktorice Agencije Europske unije za azil, [11:  	SL L, 2025/1663, 8.10.2025., ELI: http://data.europa.eu/eli/dec/2025/1663/oj.] 

–	uzimajući u obzir članak 319. Ugovora o funkcioniranju Europske unije,
–	uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012[footnoteRef:12], a posebno njezin članak 70., [12:  	SL L 193, 30.7.2018., str. 1., ELI: http://data.europa.eu/eli/reg/2018/1046/oj.] 

–	uzimajući u obzir Uredbu (EU, Euratom) 2024/2509 Europskog parlamenta i Vijeća od 23. rujna 2024. o financijskim pravilima koja se primjenjuju na opći proračun Unije[footnoteRef:13], a posebno njezin članak 70., [13:  	SL L, 2024/2509, 26.9.2024., ELI: http://data.europa.eu/eli/reg/2024/2509/oj.] 

–	uzimajući u obzir Uredbu (EU) br. 439/2010 Europskog parlamenta i Vijeća od 19. svibnja 2010. o osnivanju Europskog potpornog ureda za azil[footnoteRef:14], a posebno njezin članak 36., [14:  	SL L 132, 29.5.2010., str. 11., ELI: http://data.europa.eu/eli/reg/2010/439/oj.] 

–	uzimajući u obzir Uredbu (EU) 2021/2303 Europskog parlamenta i Vijeća od 15. prosinca 2021. o Agenciji Europske unije za azil i stavljanju izvan snage Uredbe (EU) br. 439/2010[footnoteRef:15], a posebno njezin članak 55., [15:  	SL L 468, 30.12.2021., str. 1., ELI: http://data.europa.eu/eli/reg/2021/2303/oj.] 

–	uzimajući u obzir Delegiranu uredbu Komisije (EU) 2019/715 od 18. prosinca 2018. o okvirnoj financijskoj uredbi za tijela osnovana na temelju Ugovora o funkcioniranju Europske unije i Ugovora o Euratomu na koja se upućuje u članku 70. Uredbe (EU, Euratom) 2018/1046 Europskog parlamenta i Vijeća[footnoteRef:16], a posebno njezin članak 105., [16:  	SL L 122, 10.5.2019., str. 1., ELI: http://data.europa.eu/eli/reg_del/2019/715/oj.] 

–	uzimajući u obzir članak 102. Poslovnika i Prilog V. Poslovniku,
–	uzimajući u obzir drugo izvješće Odbora za proračunski nadzor (A10‑0169/2025),
[bookmark: _Hlk205188551]1.	odobrava zaključenje poslovnih knjiga Agencije Europske unije za azil za financijsku godinu 2023.;
2.	nalaže svojoj predsjednici da ovu Odluku proslijedi izvršnoj direktorici Agencije Europske unije za azil, Vijeću, Komisiji i Revizorskom sudu te da je da na objavu u Službenom listu Europske unije (serija L).

3. Rezolucija Europskog parlamenta od 22. listopada 2025. s primjedbama koje su sastavni dio Odluke o razrješnici za izvršenje proračuna agencija Europske unije za financijsku godinu 2023. (2024/2030(DEC))
Europski parlament,
–	uzimajući u obzir svoju Odluku o razrješnici za izvršenje proračuna Agencije Europske unije za azil za financijsku godinu 2023.,
–	uzimajući u obzir članak 102. Poslovnika i Prilog V. Poslovniku,
–	uzimajući u obzir funkcioniranje zajedničkog europskog sustava azila, poštovanje i pravilna provedba i primjena pravila te održiva i odgovarajuća financijska potpora Agencije Europske unije za azil ključni su za osiguravanje sustava zajedničke odgovornosti i solidarnosti među državama članicama Europske unije,
–	uzimajući u obzir završno izvješće OLAF-a (OC-2022-0717) o Agenciji Europske unije za azil dovršeno u listopadu 2024. i stavljeno na raspolaganje članovima Odbora za proračunski nadzor u ožujku 2025.,
–	uzimajući u obzir pisma koja su poslale predsjednica upravljačkog odbora Agencije Europske unije za azil u ožujku 2025. te izvršna direktorica Agencije Europske unije za azil u srpnju 2025.,
– 	uzimajući u obzir razmjenu gledišta s predstavnicima OLAF-a, Agencije Europske unije za azil i Glavne uprave za unutarnje poslove od 15. srpnja 2025.,
–	uzimajući u obzir drugo izvješće Odbora za proračunski nadzor (A10‑0169/2025),
A.	budući da sve decentralizirane agencije Unije moraju biti transparentne i u potpunosti odgovorne prema građanima Unije u pogledu sredstava koja su im povjerena kao tijelima Unije;
B.	budući da Agencija Europske unije za azil, kao tijelo Unije kojem su povjerene znatne odgovornosti i resursi, ima odgovarajuću dužnost djelovati u skladu s najvišim standardima transparentnosti, odgovornosti i uzornog ponašanja, čime se osigurava povjerenje građana i institucija Unije;
C.	budući da je uloga Parlamenta u pogledu razrješnice za proračun utvrđena u Ugovoru o funkcioniranju Europske unije (UFEU), Financijskoj uredbi i Okvirnoj financijskoj uredbi;
D.	budući da OLAF, kao tijelo Unije za borbu protiv prijevara, ima dužnost Europskom parlamentu osigurati pravodoban i odgovarajući pristup svojim nalazima kako bi se omogućio učinkovit nadzor davanja razrješnice;
1.	podsjeća na ulogu Parlamenta u postupku davanja razrješnice, utvrđenu UFEU-om, Financijskom uredbom i njegovim Poslovnikom;
2.	podsjeća na to da je 7. svibnja 2025. Parlament odlučio odgoditi odluku o davanju razrješnice za 2023. Agenciji Europske unije za azil („Agencija”);
3.	ističe presudnu važnost odgovornog i transparentnog djelovanja pri izvršenju proračuna Unije; ustraje u tome da svako nepoštovanje tih načela ozbiljno narušava povjerenje javnosti;
Ishod istrage koju provodi Europski ured za borbu protiv prijevara (OLAF)
4.	napominje da je OLAF članovima Odbora za proračunski nadzor u ožujku 2025. i Odboru za građanske slobode, pravosuđe i unutarnje poslove u srpnju 2025. stavio na raspolaganje anonimiziranu verziju svojeg konačnog izvješća o istrazi; žali zbog kašnjenja u pristupu istrazi, koji je dodijeljen tek u ožujku unatoč zahtjevu izvjestitelja iz prosinca 2024., pri čemu se u odgovoru OLAF-a navode prigovori Upravnog odbora Agencije Europske unije za azil; ustraje u tome da je članovima odbora CONT pristup izvješću trebao biti omogućen ranije kako bi se na odgovarajući način zajamčilo izvršavanje njihova mandata;
5.	svjestan je da se istrage OLAF-a moraju provoditi kontinuirano tijekom razdoblja koje mora biti razmjerno okolnostima i složenosti slučaja; zabrinut je zbog dugog trajanja istraga OLAF-a jer se time ugrožava sposobnost tijela nadležnog za davanje razrješnice da učinkovito razmotri njegove nalaze; ustraje na ključnoj ulozi pravodobnih istraga u održavanju učinkovitog nadzora Parlamenta; poziva OLAF da preispita i ubrza postupak dovršetka istraga i njihova dijeljenja s tijelom nadležnim za davanje razrješnice; naglašava da takva kašnjenja narušavaju sposobnost članova odbora CONT da učinkovito izvršavaju svoj nadzorni mandat i poziva na donošenje mjera kako bi se u budućnosti osigurao brz pristup izvješćima o istragama;
6.	naglašava da zaštita proračuna Unije mora ostati temeljna vrijednost dobrog financijskog upravljanja, koju kao svoju dužnost moraju poštovati sve institucije Unije, uključujući agencije i decentralizirana tijela koji moraju biti jasan primjer odgovornosti i transparentnosti u korištenju europskih javnih sredstava; ponavlja potrebu za pojačanom koordinacijom i suradnjom unutar institucionalnog okvira za borbu protiv prijevara, posebno kako bi se odgovorilo na potrebu za bržim i učinkovitijim istragama OLAF-a, čime bi se ti napori uskladili sa širim ciljem zaštite financija Unije;
7.	poziva Agenciju i OLAF da stave na raspolaganje javnosti anonimizirani sažetak izvješća OLAF-a, u mjeri u kojoj je to zakonski moguće, u interesu transparentnosti i povjerenja javnosti;
8.	prima na znanje da je OLAF nakon istrage izdao stegovne i administrativne preporuke;
9.	primjećuje da je, kad je riječ o stegovnim preporukama, Upravni odbor u smislu daljnjeg postupanja odlučio da neće pokrenuti stegovni postupak te je umjesto toga izdao pisane preporuke s upozorenjem i od izvršne direktorice zatražio konkretne prijedloge putem korektivnih mjera i raspored njihove provedbe što je prije moguće; prima na znanje da je u skladu s tim zahtjevom izvršna direktorica Upravnom odboru podnijela sljedeće dokumente koji uključuju:
–	preporuke Upravnog odbora;
–	trenutačno stanje u Agenciji u pogledu svake preporuke; i
–	dodatne korektivne mjere koje će se provesti uz uključivanje privremenog vremenskog okvira za njihovu provedbu; poziva Upravni odbor da poduzme daljnje korake u vezi s preporukama i izvijesti tijelo nadležno za davanje razrješnice o njihovoj potpunoj i pravodobnoj provedbi;
10.	žali zbog toga što je Upravni odbor nakon intenzivnih rasprava odlučio da neće provesti stegovne preporuke OLAF-a, uključujući pokretanje stegovnih postupaka protiv izvršne direktorice Agencije ili bilo kojeg drugog člana osoblja Agencije, unatoč znatnim nalazima OLAF-a, koji se čine sustavnim i kojima se narušava povjerenje u vodstvo Agencije; naglašava da se tom odlukom postavljaju pitanja o predanosti Odbora odgovornosti, u skladu s institucijskim očekivanjima, te prima na znanje namjernu odluku Odbora da ne provede preporuke nakon preispitivanja postavljenih pitanja; naglašava da će Parlament i dalje posebno voditi računa o poduzetim korektivnim mjerama; očekuje od Agencije da pokaže uzorno daljnje postupanje, visoke standarde, jasnu odgovornost za provedbu korektivnih mjera i potpunu odgovornost; poziva Agenciju da osigura transparentno izvješćivanje Parlamenta, među ostalim dijeljenjem zapisnika s rasprava Upravnog odbora s Parlamentom, kako bi se ojačao parlamentarni nadzor;
11.	napominje da je izvršna direktorica pripremila „Izjavu o viziji o vodstvu koje provodi promjene u EUAA-u” s provedenim korektivnim mjerama i korektivnim mjerama koje treba provesti; traži od Agencije da obavijesti tijelo nadležno za davanje razrješnice o provedenim korektivnim mjerama i onima koje treba provesti, kao i o rokovima za njihovo dovršenje;
12.	izražava zabrinutost zbog toga što se administrativne preporuke odnose na praksu ocjenjivanja osoblja koje provode voditelji sektora, a ne načelnici odjela, kao i na nedostatke u upravljanju sukobima interesa unutar Agencije;
13.	pozdravlja činjenicu da će od 2025. načelnici odjela provoditi evaluacije osoblja kako je predviđeno primjenjivim pravilima;
14.	duboko žali zbog nedostataka u upravljanju sukobima interesa unutar Agencije, posebno u pogledu neispravnog postupanja Upravnog odbora s pritužbama na odluke izvršne direktorice; ustraje u tome da takve prakse narušavaju integritet i vjerodostojnost Agencije; poziva Agenciju da odmah obavijesti tijelo nadležno za davanje razrješnice o korektivnim mjerama i organizacijskim promjenama koje su uvedene; naglašava da će se prihvatljivim smatrati samo čvrst i uzoran okvir za upravljanje sukobima interesa;
15.	prima na znanje da su i Upravni odbor i izvršna direktorica uvidjeli ozbiljnost optužbi i pitanja o kojima je riječ; no potvrđuje da je izvršna direktorica izrazila skepticizam, pozivajući se na izvanredno radno opterećenje tijekom kriza, koje se ne može upotrijebiti kao opravdanje za odbacivanje nalaza; smatra da svjesnost o stanju moraju pratiti odlučne korektivne mjere, pravodobna provedba i potpuna odgovornost prema tijelu nadležnom za davanje razrješnice;
16.	sa zabrinutošću primjećuje opetovane propuste u upravljanju, uključujući nemogućnost Upravnog odbora da provodi pravodoban i učinkovit nadzor; žali zbog toga što se nekoliko nepravilnosti moglo spriječiti boljim unutarnjim kontrolama i proaktivnim angažmanom Upravnog odbora; ustraje u tome da se taj institucionalni neuspjeh mora riješiti strukturno, a ne samo postupovno;
17.	žali zbog problema lošeg upravljanja, posebno u području ljudskih resursa, s ozbiljnim nepravilnostima, posebno u postupcima imenovanja i odabira, čime se krše Pravilnik o osoblju za dužnosnike i Uvjeti zaposlenja ostalih službenika; svjestan je da se Agencija u razdoblju od 2019. do 2022. suočavala s teškim okolnostima, kao što su pandemija bolesti COVID-19, aktivacija Direktive o privremenoj zaštiti i stupanje na snagu Uredbe o Agenciji[footnoteRef:17] s novim mandatom, nadležnostima i odgovornostima; međutim, odbacuje svaki pokušaj da se takve okolnosti iskoriste kao opravdanje za neusklađenost s obvezujućim zakonodavstvom; poziva Agenciju da u potpunosti uskladi svoje postupke zapošljavanja s primjenjivim pravilima te ustraje u donošenju strogih i transparentnih postupaka koji se temelje na zaslugama, popraćenih provedivim smjernicama i pod strogim nadzorom tijela nadležnog za davanje razrješnice; [17:  	Uredba (EU) 2021/2303 Europskog parlamenta i Vijeća od 15. prosinca 2021. o Agenciji Europske unije za azil i stavljanju izvan snage Uredbe (EU) br. 439/2010 (SL L 468, 30.12.2021., str. 1., ELI: http://data.europa.eu/eli/reg/2021/2303/oj).] 

18.	pozdravlja činjenicu da je praksa imenovanja privremenih rukovoditelja prekinuta od siječnja 2023.;
19.	podsjeća da je jedna od temeljnih zadaća Upravnog odbora pružiti opće smjernice za aktivnosti Agencije i osigurati da Agencija učinkovito ispuni svoj mandat; smatra da, kako bi se pružila opća orijentacija, Upravni odbor mora biti svjestan zakonodavstva primjenjivog na Agenciju i propisno obaviješten o njemu, kao i o ključnim promjenama u upravljanju Agencijom; žali zbog opetovanih nedostataka u tom pogledu i poziva Agenciju da uspostavi učinkovite, sustavne i transparentne postupke u komunikaciji s Upravnim odborom;
20.	poziva Europsku komisiju, koja ima dva mjesta u Upravnom odboru, da aktivno podupire druge članove odbora i pomaže im u njihovu razumijevanju pravila koja se primjenjuju na Agenciju te da utvrdi i prenosi dalje pouke izvučene iz tog konkretnog slučaja kao dio širih napora oko prevencije; poziva Agenciju da tijelo nadležno za davanje razrješnice obavijesti o mjerama poduzetima radi poboljšanja komunikacije s Upravnim odborom;
21.	pozdravlja prijedlog Komisije iznesen tijekom razmjene gledišta o mogućnosti dijeljenja zajedničkih službi u određenim horizontalnim područjima među decentraliziranim agencijama jer bi se time doprinijelo boljem upravljanju postupcima i učinkovitijem korištenju resursa; potiče Komisiju da istraži tu mogućnost i predloži konkretne mjere u tom pogledu;
22.	poziva Agenciju da uspostavi neovisnu internu etičku funkciju i ističe važnost čvrstih pravila o zaštiti zviždača u skladu s Direktivom (EU) 2019/1937; naglašava da interni kanali za podnošenje prijava moraju biti povjerljivi, vjerodostojni i pouzdani za osoblje na svim razinama;
23.	ističe da je istraga OLAF-a zaključena tek 2024., iako su neki od događaja zabilježeni 2021., 2022. i ranije; naglašava da se još ne može zaključiti da su ta pitanja u potpunosti riješena; naglašava da tijelo nadležno za davanje razrješnice zadržava puno pravo na izvršavanje svojih nadzornih odgovornosti dok se situacija u potpunosti ne ispravi i ne razjasni; poziva izvršnu direktoricu i Upravni odbor da uvide i riješe sve strukturne nedostatke u upravljanju ljudskim resursima Agencije i u nadzornim funkcijama Upravnog odbora i da poduzmu učinkovite mjere za sprečavanje ponavljanja sličnih problema te zadržava pravo da uskrati ili uvjetuje buduće odluke o razrješnici, ako Agencija ne provede potpunu strukturnu reformu;
24.	s posebnom zabrinutošću prima na znanje iznimno visoke stope fluktuacije osoblja, kako je navedeno u izvješću OLAF-a, a da uprava za to ne može dati zadovoljavajuće objašnjenje; poziva izvršnu direktoricu i Upravni odbor, a posebno predstavnike Komisije u njemu, da uspostave sustavne izlazne razgovore sa svim članovima osoblja koji podnesu ostavku, da sveobuhvatno dokumentiraju nalaze i da tijelo nadležno za davanje razrješnice izvješćuju o rezultatima i napretku postignutom u tom pogledu u okviru postupka davanja razrješnice za 2024. godinu;
25.	pohvaljuje osoblje Agencije zbog predanosti izvršavanju svojih zadaća unatoč zahtjevnim okolnostima; smatra da je ključno poticati pozitivno radno okruženje promicanjem dobrih praksi na razini ljudskih resursa i nagrađivanjem uspješnosti koja se temelji na zaslugama; potiče Upravni odbor i izvršnu direktoricu da osiguraju da je Agencija sigurno i poticajno radno mjesto koje potiče otvorenu komunikaciju i osnažuje pojedince da izraze svoje mišljenje bez straha od odmazde; poziva Agenciju da osigura da se sva izvješća o profesionalnim povredama shvate ozbiljno i temeljito istraže, uz poduzimanje odgovarajućih daljnjih mjera kako bi se očuvao integritet i povjerenje unutar organizacije;
°
°	°
26.	u vezi s drugim primjedbama upućuje na svoju Rezoluciju od 7. svibnja 2025.[footnoteRef:18] s primjedbama koje su sastavni dio odluka o razrješnici za izvršenje proračuna agencija Europske unije. [18:  	SL L, 2025/1681, 8.10.2025., ELI: http://data.europa.eu/eli/res/2025/1681/oj.] 

